În România, Shopranos oferă companiilor din zonele de distribuție si producție posibilitatea de a dezvolta cu ușurință un magazin online. Platforma susține creșterea vânzărilor online și oferă clienților cea mai bună experiență de cumpărare.
Astfel, „Lansarea platformei eCommerce B2B, Shopranos pe piața din România întărește angajamentul SoftOne în a oferi clienților noștri soluții avansate și inovatoare. Prin intermediul noii soluții, vrem să satisfacem în totalitate cerințele tot mai exigente ale pieței eCommerce, dar și să minimizăm eforturile clienților noștri în dezvoltarea unui magazin online B2B, fructificând la maximum potențialul inteligenței artificiale”, a declarat Alexandra Lucescu, director general în cadrul SoftOne România.
În contextul de activitate, Shopranos reprezintă o platformă inovatoare, ce încorporează funcționalități avansate de inteligență artificială ce permite companiilor să creeze fără efort conținut pentru magazinul online sau să îl îmbunătățească pe cel existent. Soluția este disponibilă în Cloud, printr-un abonament anual și elimină necesitatea investițiilor mari în infrastructura hardware, precum și costurile ridicate de mentenanță.
În plus, platforma se evidențiează prin flexibilitatea și scalabilitatea sa, fiind potrivită pentru toate companiile, indiferent de dimensiune. Are opțiuni nelimitate de personalizare și capacitatea de a crea conținut actualizat în 30 de limbi, indiferent de volumul catalogului de produse, prin utilizarea inteligenței artificiale.
Concret, Shopranos permite lansarea rapidă a magazinului online B2B datorită funcționalităților și a setărilor predefinite, oferind totodată posibilitatea de a adăuga ușor și rapid noi funcționalități, pe măsură ce afacerea se dezvoltă. Platforma susține integrarea cu orice soluție ERP sau CRM disponibilă pe piață pentru automatizări complete, precum și integrare cu Google Analytics pentru control complet asupra shop-ului online.
Aşadar, SoftOne este cel mai mare grup de companii business software din Grecia, având 9 unități de business, peste 680 de angajați și o rețea extinsă cu peste 600 de parteneri ce deservesc peste 80.000 de clienți în 4 țări (Grecia, Cipru, Bulgaria și România).
Bazându-se pe o vastă experiență de business, Grupul SOFTONE dezvoltă soluții Cloud de ultimă generație și aplicații de mobilitate a afacerilor care susțin transformarea digitală a companiilor moderne.
Sursa: www.economica.net